钦定古今图书集成/理学汇编/学行典/第013卷 > 书经 > 《周书洪范》
## 钦定古今图书集成/理学汇编/学行典/第013卷 > 书经 > 《周书洪范》

初一曰“五行”，次二曰“敬用五事”，次三曰“农用八政”，次
四曰“协用五纪”，次五曰“建用《皇极》”，次六曰“乂用三德”，
次七曰“明用稽疑”，次八曰“念用《庶征》”，次九曰“向用五
福，威用《六极》。”

〈蔡注〉此九畴之纲也。在天惟五行，在人惟五事。以五事参五行，天人合矣。八政者，人之所以因乎天；五纪者，天之所以示乎人。皇极者，君之所以建极也。三德者，治之所以应变也。稽疑者，以人而听于天也。庶征者，推天而征之人也。福极者，人感而天应也。“五事曰敬，所以诚身也；八政曰农，所以厚生也；五纪曰协，所以合天也。《皇极》曰建，所以立极也。三德曰乂，所以治民也。稽疑曰明，所以辨惑也。庶征曰念，所以省验也。五福曰向，所以劝也。《六极》曰威，所以惩也。五行不言用，无适而非用也；《皇极》不言数，非可以数名也。本之以五行，敬之以五事，厚之以八政，协之以五纪”，《皇极》之所以建也。乂之以三德，明之以稽疑，验之以“庶征。”劝惩之以“福极。”《皇极》之所以行也。人君治天下之法。是孰有加于此哉。〈大全〉朱子曰：“自一至九，《洛书》之本数。初次者

禹次第。”

之文。五行以下，即禹法则之事。盖因《洛书》自然之数，而垂训于天下后世也。若其效法次第之义，大抵因《洛书》之位与数而为之。《洛书》一位在子，其数则水之生，数气之始也，故为“五行” ；五行则阳变阴合，交运而化生万物，则为人事之始矣。二位在坤，其数则火之生，数气之著也，故为“五事。” 五事则五气运行，人之禀形赋色，妙合而凝，修身践形之道立矣。三位在卯，其数则木之生，数气至此而益著也，故为《八政》。八政则修身不止于貌言视听思之事，而立纲陈纪，创法立度，举而措之天下矣。四位在巽，其数则金之生，数气至此而益著久也，故为《五纪》。五纪则治，不止于食货政教之事，而察数观象，治历明时，仰以观于天文矣。五居中央，为八数之中，纵横以成十五之变。盖土之坤气，所以管摄四时，故为“皇极” 耳。则人君居至尊之位，立至理之准，使四方之面内环观者，皆于是而取则，所以总摄万类也。六位在干，其数则水之成数，气合而成形也，故为“三德。” 三德则不徒立至极之准，而临机制变，随事制宜，且尽其变于人矣。七位在西，火之成数，气合而形已著矣，故为“稽疑。” 稽疑则不徒顺时措之宜，而嫌疑犹豫，且决之人谋鬼谋，而尽其变于幽明矣。八位在艮，木之成数，气合而形益著矣，故为“庶征。” 庶征则往来相荡，屈伸相感，而得失休咎之应定矣。九位在午，其数则金之成数，气合而著已久矣，故为《福极》。福极则休咎得失，不徒见于一身，而通行于天下矣。其事广大悉备，故居终焉。大抵九畴之序，顺而言之，则五行为始，故五行不言用。不言用者，乃众用之所自出。错而言之，则皇极为统，故皇极不言数；不言数者，乃众数之所由该。以五行为始，则自一至九，愈推愈广，大衍相乘之法也。以皇极为统，则生数主常，成数主变，太极、动、静之分也。九畴本于《洛书》者如此　。陈氏《雅言》曰：“此大禹因《洛书》之数而叙《洪范》之畴，初一、次二、次三、次四、次五、次六、次七、次八、次九，此神龟所负之数也。曰五行，曰敬用五事，曰农用八政，曰协用五纪；曰建用皇极，曰乂用三德，曰明用稽疑，曰念用庶征；曰向用五福，威用六极” ，此大禹所第之畴也。盖数之出于天者九，前一后三左七右四，前左二前右八，后左六后右五居中，此自然之数也。

大禹于此见其数之一二三四五，则以“五行” 、五事、八政、五纪、《皇极》当之；见其数之六七八九，则以“三德、稽疑、庶征、福极” 当之。夫“五行” 、五事、八政、“五纪、皇极” ，固非至是而始有，“三德” 、稽疑、“庶征、福极” ，亦非至是而始具。特圣人因其数而叙是畴，以立万世为治之法。。